Komisijos komunikatas Europos parlamentui pagal EB sutarties 251 straipsnio 2 dalies antrąją įtrauką dėl Tarybos bendrosios pozicijos dėl Europos parlamento ir Tarybos reglamento, kuriuo įsteigiamas Europos mokymo fondas (naujos redakcijos), pasiūlymo priėmimo /* KOM/2008/0707 galutinis - COD 2007/0163 */





[pic] | EUROPOS BENDRIJŲ KOMISIJA | Briuselis, 19.11.2008 KOM(2008)707 galutinis 2007/0163 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją įtrauką dėl Tarybos bendrosios pozicijos dėl Europos Parlamento ir Tarybos reglamento, kuriuo įsteigiamas Europos mokymo fondas (naujos redakcijos), pasiūlymo priėmimo 2007/0163 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją įtrauką dėl Tarybos bendrosios pozicijos dėl Europos Parlamento ir Tarybos reglamento, kuriuo įsteigiamas Europos mokymo fondas (naujos redakcijos), pasiūlymo priėmimo 1. PAGRINDINIAI FAKTAI Pasiūlymo perdavimo Europos Parlamentui ir Tarybai data: COM/2007/443 galutinis – 2007/0163(COD): 2007 m. liepos 25 d. | Europos Parlamento nuomonės pateikimo data (pirmasis svarstymas): 2008 m. gegužės 22 d. | Bendrosios pozicijos priėmimo data: 2008 m. lapkričio 17 d. | Europos mokymo fondas (EMF) įsteigtas 1990 m. siekiant padėti įgyvendinti išorės pagalbos programą PHARE profesinio mokymo srityje. Šiuo metu Fondas vykdo veiklą ir ankstesniųjų TACIS, CARDS ir MEDA programų šalyse. EMF reglamentas tris kartus (1994 m., 1998 m. ir 2000 m.) iš dalies pakeistas siekiant išplėsti geografinę jo taikymo sritį; ketvirtą kartą jis iš dalies pakeistas 2003 m. siekiant suderinti su Finansiniu reglamentu. Nuo 2003 m. tiek Europos Sąjungos švietimo ir mokymo, tiek išorės santykių politikoje įvyko daug svarbių pokyčių. Atsižvelgiant į juos imta taikyti naujų priemonių. Taigi, siekiant atsižvelgti į naujausius pokyčius, atnaujinti Fondo vaidmenį ir funkcijas, parengti aiškų ateities veiklos planą, reikia dar kartą iš dalies pakeisti EMF steigimo reglamentą. | 2. KOMISIJOS PASIŪLYMO TIKSLAS Komisijos pasiūlymu siekiama tokių tikslų: - nustatyti aiškesnes EMF funkcijas; - atnaujinti EMF įgaliojimus – iš naujo nustatyti jo geografinę ir teminę aprėptį; - modernizuoti valdymo struktūrą, kad sprendimai būtų priimami veiksmingiau; - sukurti tvirtą pagrindą būsimai EMF veiklai. 3. PASTABOS DĖL BENDROSIOS POZICIJOS 3.1 Bendra pastaba dėl bendrosios pozicijos Bendrosios pozicijos tekstas iš esmės ir didžia dalimi atitinka Komisijos pasiūlymą, todėl jį galima visiškai paremti. Bendroji pozicija – intensyvių institucijų derybų, vykusių Komisijai pasiūlius persvarstyti 1990 m. gegužės 7 d. Reglamentą Nr. 1360/90, rezultatas. Komisija savo pasiūlymą Tarybai ir Parlamentui pateikė 2007 m. liepos 25 d. 3.2 Sutarimas dėl bendrosios pozicijos Visus straipsnius atidžiai išnagrinėjo Tarybos Švietimo komitetas ir Europos Parlamento Užimtumo komitetas. Dialogas su Parlamentu ir Taryba buvo naudingas – parengta daug pakeitimų, dėl kurių Reglamento tekstas tampa aiškesnis. Per neoficialius ir techninio pobūdžio susitikimus paaiškėjo, kad dėl kai kurių neišspręstų klausimų, kaip antai teminės veiklos sritys, funkcijos, teisinis pagrindas, geografinė aprėptis, poveikis biudžetui, valdybos sudėtis ir EMF direktoriaus skyrimo tvarka, gali būti pasiektas kompromisas. 2008 m. balandžio 30 d. COREPER pavedė ES pirmininkaujančiai šaliai parengti kompromisinių dokumentų paketą, kurį būtų galima priimti jau per pirmąjį svarstymą. Tačiau 2008 m. gegužės 22 d. Europos Parlamento plenarinėje sesijoje pirmuoju svarstymu tekstas nepriimtas. Toliau nurodyti pagrindiniai derybų dalykai, dėl kurių susitarta. Veiklos sritys. Nauja redakcija išdėstytame EMF reglamente mokymo veikla vykdant mokymosi visą gyvenimą strategiją suvokiama plačiau – tai vienas svarbiausių ekonomikos ir žinių visuomenės plėtotės siekiant Lisabonos tikslų užtikrinimo veiksnių. Be to, naujos redakcijos Reglamentas sudarytų sąlygas EMF imtis pagrindinio vaidmens pagal platesnę „Žmogiškojo kapitalo vystymo“ programą pertvarkant profesinio mokymo sistemas ir sprendžiant susijusius darbo rinkos klausimus šalyse partnerėse. Funkcijos. Naujų išorės santykių politikos priemonių, kuriomis siekiama padėti šalims partnerėms pertvarkyti įvairius sektorius, įvedimas yra svarbus žingsnis politinėmis priemonėmis, o ne programomis grindžiamo požiūrio į išorinę paramą link. Todėl EMF reikėtų suteikti atitinkamus įgaliojimus, kad jis galėtų tapti svarbiu žinių centru, padedančiu tiek šalims partnerėms, tiek Europos Komisijai formuoti politiką ir vykdyti tinkamas reformų strategijas. EMF taip pat rems šalių partnerių pajėgumų stiprinimą ir padės joms nustatyti ir įgyvendinti prie nacionalinių aplinkybių priderintas reformų strategijas. EMF skatins ES ir šalių partnerių ir pačių šalių partnerių tinklų veiklą ir gerosios patirties mainus. Teisinis pagrindas. Komisijos pasiūlymu Europos bendrijos steigimo sutarties 235 straipsnis, kuriuo remtasi iki šiol, keičiamas 150 straipsniu, nes EMF veikla yra glaudžiai susijusi su ES politinėmis priemonėmis, taikomomis profesinio mokymo srityje. Nustačius tokį teisinį pagrindą EMF veikla ir funkcijos pasidarytų aiškesnės. Vis dėlto profesinį mokymą reikėtų suprasti plačiąja prasme, atsižvelgiant į mokymosi visą gyvenimą politiką ir į tokius veiksnius kaip situacija darbo rinkoje, socialinė įtrauktis ir piliečių dalyvavimas. 150 straipsnis būtų tinkamas teisinis EMF veiklos, įskaitant naujų teminių sričių veiklą, pagrindas. Geografinė aprėptis. EMF toliau vykdo veiklą į ES stojančiose ir ES kaimyninėse šalyse pagal pasirengimo narystei priemonę (IPA) ir Europos kaimynystės ir partnerystės priemonę (EKPP). Vis dėlto naujajame reglamente nustatyta, kad EMF, vadovaudamasis ES išorės santykių prioritetais ir remdamasis ad hoc sprendimu, kurį Komisijos siūlymu priima EMF valdyba, veiklą galės vykdyti ir kituose regionuose. Poveikis biudžetui. Šiame pasiūlyme nenumatoma jokios naujos EMF veiklos. Jo tikslas – atnaujinti ir aiškiau apibrėžti dabartines EMF funkcijas, nustatyti platesnę veiklos sritį ir geografinę aprėptį. Poveikio biudžetui nėra, tačiau daug dėmesio skiriama informacijos ir politikos analizei, o tai reikalauja daug darbo jėgos, taigi ir didelių EMF investicijų darbuotojams mokyti ir jų kvalifikacijai kelti. Toliau trumpai aptariami kiti du spręstini Komisijos pasiūlymo klausimai. Valdybos sudėtis. Komisija apgailestauja, kad Taryba ir Parlamentas nepritarė pirminiam jos pasiūlymui, kad valdybą sudarytų šeši valstybių narių ir šeši Komisijos atstovai, ir sutinka su kompromisiniu sprendimu, pagal kurį valdybą sudarytų vienas kiekvienos valstybės narės atstovas, trys Komisijos atstovai, trys balsavimo teisės neturintys Europos Parlamento ekspertai ir trys stebėtojų teisėmis dalyvaujantys šalių partnerių atstovai. EMF direktoriaus skyrimo tvarka. Komisija sutinka su pasiūlymu, pagal kurį atsakyti į kompetentingo (-ų) Europos Parlamento komiteto (-ų) klausimus bus kviečiamas tik vienas valdybos atrinktas kandidatas. 4. IŠVADA Bendroji pozicija atitinka Komisijos pirminio pasiūlymo tikslus. Todėl Komisija pritaria tekstui. Politinį susitarimą dėl bendrosios pozicijos pasiekė abi teisės aktų leidimo institucijos, todėl antrasis Tarybos bendrosios pozicijos svarstymo Europos Parlamente ir jos priėmimo procesas turėtų būti gana sklandus.